เทศบัญญัติเทศบาลตำบลสันปูเลยเทศบัญญัติเทศบาลตำบลสันปูเลยเรื่องการเก็บ ขน และกำจัดสิ่งปฏิกูลหรือขยะมูลฝอยพ.ศ.๒๕๕๒[๑] อาศัยอำนาจตามความในมาตรา ๕๐ (๓)แห่งพระราชบัญญัติเทศบาล พ.ศ. ๒๔๙๖ แก้ไขโดยประกาศคณะปฏิวัติ ฉบับที่ ๓๓๖ ลงวันที่๑๓ ธันวาคม ๒๕๑๕ และมาตรา ๖๐ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติม(ฉบับที่ ๕) พ.ศ. ๒๕๑๐ ประกอบกับมาตรา ๑๘ มาตรา ๒๐ มาตรา ๕๔ มาตรา ๕๕ มาตรา ๕๘มาตรา ๖๓ และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕แก้ไขเพิ่มเติมพระราชบัญญัติการสาธารณสุข (ฉบับที่ ๒) พ.ศ. ๒๕๕๐เทศบาลตำบลสันปูเลย โดยความเห็นชอบของสภาเทศบาลตำบลสันปูเลยและผู้ว่าราชการจังหวัดเชียงใหม่จึงตราเทศบัญญัติไว้ ดังต่อไปนี้ข้อ ๑เทศบัญญัตินี้ให้เรียกว่า เทศบัญญัติเทศบาลตำบลสันปูเลยเรื่อง การเก็บ ขนและกำจัดสิ่งปฏิกูลหรือขยะมูลฝอย พ.ศ. ๒๕๕๒ข้อ ๒เทศบัญญัตินี้ ให้ใช้บังคับตั้งแต่วันที่ได้ประกาศไว้โดยเปิดเผยที่สำนักงานเทศบาลตำบลสันปูเลยแล้วเจ็ดวันข้อ ๓ในเทศบัญญัตินี้เจ้าพนักงานท้องถิ่น หมายความว่านายกเทศมนตรีเทศบาลตำบลสันปูเลยเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕ผู้ซึ่งได้รับแต่งตั้งจากเจ้าพนักงานท้องถิ่นหมายความว่าข้าราชการหรือพนักงานส่วนท้องถิ่นที่ได้รับการแต่งตั้งจากเจ้าพนักงานท้องถิ่นให้มีอำนาจปฏิบัติการตามมาตรา ๔๔ แห่งพระราชบัญญัติการสาธารณสุข พ.ศ. ๒๕๓๕สิ่งปฏิกูล หมายความว่าอุจจาระหรือปัสสาวะและหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นมูลฝอย หมายความว่าเศษกระดาษ เศษผ้า เศษอาหาร เศษสินค้า เศษวัตถุ ถุงพลาสติก ภาชนะที่ใส่อาหาร เถ้ามูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์หรือที่อื่นและหมายความรวมถึงมูลฝอยติดเชื้อ มูลฝอยที่เป็นพิษหรืออันตรายจากชุมชนมูลฝอยอันตราย หมายความว่ามูลฝอยที่มีองค์ประกอบทั้งหมดหรือเพียงบางส่วน ที่อาจทำให้เกิดอันตรายอันเนื่องมาจากปริมาณความเข้มข้น คุณภาพทางกายภาพ เคมี และชีวภาพ เช่น ประเภทติดไฟง่ายสารกัดกร่อน สารประเภททำให้เกิดปฏิกริยาการระเบิด สารพิษ วัตถุระเบิด สารที่สามารถถูกชะล้างได้กากกัมมันตรังสี และประเภทที่ทำให้เกิดโรคมูลฝอยติดเชื้อ หมายความว่ามูลฝอยที่เป็นผลมาจากกระบวนการให้การรักษาพยาบาลการตรวจชันสูตรศพ การใช้สัตว์ทดลองที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้อาคาร หมายความว่า ตึก บ้านเรือน โรง ร้าน แพ คลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้หมวด๑บททั่วไป ข้อ ๕การกำจัดสิ่งปฏิกูลหรือขยะมูลฝอยในเขตเทศบาลตำบลสันปูเลยเป็นอำนาจหน้าที่ของเทศบาลตำบลสันปูเลยแต่ฝ่ายเดียวเท่านั้นในกรณีมีเหตุอันสมควรเทศบาลตำบลสันปูเลยอาจมอบให้บุคคลใดดำเนินการตามวรรคหนึ่งแทนก็ได้ภายใต้การควบคุมดูแลของเทศบาลตำบลสันปูเลยในการดำเนินการเกี่ยวกับหนังสือรับรองการแจ้งใบอนุญาต ค่าธรรมเนียมและค่าปรับและการอุทธรณ์หากมิได้กำหนดไว้ในเทศบัญญัตินี้ให้ถือปฏิบัติตามพระราชบัญญัติการสาธารณสุข พ.ศ.๒๕๓๕หมวด๒การเก็บขน และกำจัดสิ่งปฏิกูลหรือขยะมูลฝอย ข้อ ๖ห้ามมิให้ผู้ใด ถ่าย เท ทิ้งหรือทำให้มีขึ้นซึ่งสิ่งปฏิกูล หรือขยะมูลฝอยในที่หรือทางสาธารณะ เป็นต้นว่า ถนนตรอก ซอย แม่น้ำ คลอง คู สระน้ำ บ่อน้ำ นอกจากที่ซึ่งเทศบาลตำบลสันปูเลยจัดไว้ให้โดยเฉพาะข้อ ๗ห้ามผู้ใด ถ่าย เท ทิ้งหรือทำให้มีขึ้นในที่หรือทางสาธารณะซึ่งสิ่งปฏิกูลหรือมูลฝอยนอกจากในที่ที่เทศบาลตำบลสันปูเลยอนุญาตให้จัดตั้งไว้ให้โดยเฉพาะข้อ ๘เจ้าของหรือผู้ครอบครองอาคารหรือสถานที่ใดๆต้องจัดให้มีที่รองรับสิ่งปฏิกูลหรือขยะมูลฝอยภายในอาคารหรือสถานที่นั้นอย่างเพียงพอและถูกสุขลักษณะข้อ ๙เจ้าของหรือผู้ครอบครองอาคารหรือสถานที่ใดๆ ต้องรักษาบริเวณอาคาร หรือสถานที่นั้นไม่ให้มีการถ่ายเทหรือทิ้งสิ่งปฏิกูลหรือขยะมูลฝอยในประการที่ขัดต่อสุขลักษณะข้อ ๑๐ถ้าเจ้าพนักงานท้องถิ่นเห็นว่าอาคารหรือสถานที่ประเภทใดในบริเวณใด ควรทำการเก็บ ขนและกำจัดสิ่งปฏิกูลหรือขยะมูลฝอยให้ถูกสุขลักษณะยิ่งขึ้น เจ้าพนักงานท้องถิ่นจะมีหนังสือแจ้งเจ้าของหรือผู้ครอบครองอาคารหรือสถานที่นั้นทราบล่วงหน้าไม่น้อยกว่าสิบห้าวันหรือเมื่อได้ปิดประกาศไว้ในที่เปิดเผยบริเวณที่อาคารนั้นหรือสถานที่นั้นตั้งอยู่เป็นเวลาไม่น้อยกว่าสิบห้าวันนับแต่ประกาศแล้วเมื่อครบกำหนดสิบห้าวันแล้วเจ้าของหรือผู้ครอบครองอาคารหรือสถานที่ต้องให้เจ้าพนักงานท้องถิ่นฝ่ายเดียวเท่านั้นเก็บ ขนหรือกำจัดสิ่งปฏิกูลหรือขยะมูลฝอยจากอาคารหรือสถานที่นั้นโดยเสียค่าธรรมเนียมตามอัตราที่กำหนดไว้ท้ายเทศบัญญัตินี้ข้อ ๑๑เจ้าของหรือผู้ครอบครองอาคารหรือสถานที่ใดๆ ซึ่งอยู่นอกบริเวณเก็บ ขนสิ่งปฏิกูลหรือขยะมูลฝอยตามข้อ ๑๐ต้องกำจัดสิ่งปฏิกูลหรือขยะมูลฝอยตามคำแนะนำของเจ้าพนักงานสาธารณสุขหรือเจ้าพนักงานท้องถิ่นข้อ ๑๒ห้ามมิให้ผู้ใดถ่าย เท คุ้ยเขี่ยทิ้ง หรือทำให้มีขึ้นซึ่งสิ่งปฏิกูล หรือขยะมูลฝอยนอกที่รองรับสิ่งปฏิกูลหรือขยะมูลฝอยที่เจ้าของ หรือผู้ครอบครองอาคารหรือสถานที่ใด ๆ จัดให้มีขึ้น เว้นแต่เป็นการกระทำของเจ้าหน้าที่เทศบาลตำบลสันปูเลยในอำนาจหน้าที่หรือบุคคลที่ได้รับอนุญาตจากเจ้าพนักงานท้องถิ่นข้อ ๑๓ห้ามมิให้ผู้ใดคุ้ยเขี่ย ขุด ขนขยะมูลฝอยในที่รองรับขยะมูลฝอย รถหรือเรือเก็บขนขยะมูลฝอยหรือสถานที่เทขยะมูลฝอยใด ๆเว้นแต่เป็นการกระทำของเจ้าหน้าที่เทศบาลตำบลสันปูเลยที่มีหน้าที่หรือผู้ได้รับอนุญาตจากเจ้าพนักงานท้องถิ่นข้อ ๑๔ห้ามมิให้ผู้ใดขน นำพาหรือเคลื่อนย้ายสิ่งปฏิกูลหรือขยะมูลฝอย ไปในที่หรือทางสาธารณะเว้นแต่จะได้ใส่ในภาชนะหรือที่เก็บมิดชิดไม่ให้มีสิ่งปฏิกูลหรือมีกลิ่นรั่วซึมออกมาภายนอกและต้องได้รับอนุญาตเป็นหนังสือจากเจ้าพนักงานท้องถิ่นความในวรรคหนึ่งไม่ให้ใช้บังคับแก่ยานพาหนะโดยสาร ทางบก และทางน้ำซึ่งได้จัดห้องสุขาที่ถูกต้องด้วยสุขลักษณะข้อ ๑๕การเก็บ ขน และกำจัดสิ่งปฏิกูลหรือขยะมูลฝอยข้ามเขตท้องถิ่นกันจะต้องปฏิบัติตามกฎหมายที่เกี่ยวข้องและเป็นไปตามหลักเกณฑ์ ดังนี้(๑)เจ้าพนักงานทุกท้องถิ่นที่จะพิจารณาอนุญาตให้ผู้ใดได้รับทำการเก็บ ขนสิ่งปฏิกูลหรือขยะมูลฝอยโดยทำเป็นธุรกิจโดยแจ้งว่าจะนำสิ่งปฏิกูลหรือขยะมูลฝอยไปกำจัด ณเขตท้องถิ่นอื่นเจ้าพนักงานท้องถิ่นจะต้องตรวจสอบว่ามีใบอนุญาตการกำจัดสิ่งปฏิกูลหรือขยะมูลฝอยจากท้องถิ่นอื่นนั้นจึงจะอนุญาตให้เก็บขนโดยทำเป็นธุรกิจได้(๒) กรณีที่ผู้ใดได้รับทำการเก็บขนสิ่งปฏิกูลหรือขยะมูลฝอยในเขตท้องถิ่นต้นทางแล้วนำสิ่งปฏิกูลหรือขยะมูลฝอยไปกำจัดในเขตท้องถิ่นปลายทางโดยคิดค่าบริการทั้งการเก็บ ขนและการกำจัดผู้ประกอบการต้องขอใบอนุญาตทำการเก็บขนจากเจ้าพนักงานท้องถิ่นต้นทางและขอใบอนุญาตทำการกำจัดจากเจ้าพนักงานท้องถิ่นปลายทางซึ่งผู้ประกอบการคิดค่าบริการได้ตามอัตราที่ท้องถิ่น ต้นทางและปลายทางกำหนดไว้ในข้อกำหนดท้องถิ่นนั้นทั้งนี้ หากมีการเก็บขนสิ่งปฏิกูลหรือขยะมูลฝอยผ่านท้องถิ่นอื่นนอกจากท้องถิ่นต้นทางและท้องถิ่นปลายทาง จะต้องแสดงใบอนุญาตทำการเก็บขนจากเจ้าพนักงานท้องถิ่นต้นทางและขอใบอนุญาตทำการกำจัดจากเจ้าพนักงานท้องถิ่นปลายทาง รวมทั้งหลักฐานการขออนุญาตทำกิจการนอกเขตตามกฎหมายว่าด้วยการจัดตั้งองค์กรปกครองส่วนท้องถิ่นนั้นๆ ด้วย(๓) กรณีที่ผู้ได้รับใบอนุญาตทำการเก็บ ขนสิ่งปฏิกูลและหรือขยะมูลฝอยโดยคิดค่าบริการในเขตท้องถิ่นหนึ่งแล้วนำมากำจัดโดยการถมที่หรือโดยวิธีการอื่นใด ในที่ซึ่งอยู่ในอีกเขตท้องถิ่นหนึ่งบุคคลผู้มีกรรมสิทธิ์หรือผู้ครอบครองที่ดินนั้นจะต้องขอใบอนุญาตจากเจ้าพนักงานท้องถิ่นนั้นข้อ ๑๖ห้ามมิให้ผู้ใดขุดสิ่งปฏิกูลหรือขยะมูลฝอยหรือนำสิ่งปฏิกูลหรือขยะมูลฝอยไปฝังหรือถมในที่ดินใด หรือโดยวิธีการอื่นใดเว้นแต่จะได้รับอนุญาตเป็นหนังสือจากเจ้าพนักงานท้องถิ่นหมวด๓กิจการรับทำการเก็บขน หรือกำจัดสิ่งปฏิกูลหรือขยะมูลฝอย ข้อ ๑๗ห้ามมิให้ผู้ใดดำเนินกิจการรับทำการเก็บขนหรือกำจัดสิ่งปฏิกูลหรือขยะมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นแต่จะได้รับอนุญาตจากเจ้าพนักงานท้องถิ่นข้อ ๑๘ผู้ใดประสงค์จะดำเนินกิจการรับทำการเก็บ ขนหรือกำจัดสิ่งปฏิกูลขยะมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการให้ยื่นคำขอรับใบอนุญาตตามแบบที่กำหนดท้ายเทศบัญญัตินี้ต่อเจ้าพนักงานท้องถิ่น พร้อมกับหลักฐานต่างๆ ตามที่เทศบาลตำบลสันปูเลยกำหนดข้อ ๑๙ผู้ได้รับอนุญาตจากเจ้าพนักงานท้องถิ่นให้ดำเนินกิจการรับทำการเก็บขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการต้องปฏิบัติตามหลักเกณฑ์ วิธีการและเงื่อนไข ดังนี้๑๙.๑ กิจการเก็บขนและกำจัดสิ่งปฏิกูล๑) รถขนถ่ายสิ่งปฏิกูลต้องได้รับอนุญาตจากกรมการขนส่งทางบก๒) รถขนถ่ายสิ่งปฏิกูล ต้องมีลักษณะดังนี้(๑)ส่วนของรถที่ใช้บรรจุสิ่งปฏิกูลต้องปกปิดมิดชิดสามารถป้องกันกลิ่นและสัตว์แมลงนำโรคได้ และมีฝาปิดอยู่ด้านบน(๒) ท่อหรือสายที่ใช้ดูดสิ่งปฏิกูลต้องอยู่ในสภาพดีไม่รั่วซึม(๓)มีปั๊มดูดสิ่งปฏิกูลที่มีการติดตั้งมาตรวัดปริมาณของสิ่งปฏิกูล๓)รถขนถ่ายสิ่งปฏิกูลต้องมีข้อความติดด้านข้างและด้านหลังรถด้วยตัวหนังสือขนาดที่เห็นได้ชัดเจนดังนี้รถขนถ่ายสิ่งปฏิกูลปริมาตร บรรจุ..............................................ลูกบาศก์เมตรได้รับอนุญาตจากเทศบาลตำบลสันปูเลยใบอนุญาตเลขที่................../....................ชื่อบริษัทหรือเจ้าของกิจการ พร้อมหมายเลขโทรศัพท์๔) มีอุปกรณ์ทำความสะอาดประจำรถ เช่น ถังตักน้ำไม้กวาด น้ำยาฆ่าเชื้อ๕) ในกรณีกำจัดสิ่งปฏิกูลเองต้องมีระบบบำบัดที่ถูกหลักสุขาภิบาลโดยแหล่งกำจัดนั้นจะต้องไม่ก่อให้เกิดเหตุรำคาญและไม่เกิดมลพิษต่อสิ่งแวดล้อม๖) มีเสื้อคลุม ถุงมือยางรองเท้ายางสำหรับผู้ปฏิบัติงาน๗) ขณะทำการดูดสิ่งปฏิกูล ผู้ปฏิบัติงานต้องสวมเสื้อคลุมถุงมือยาง รองเท้ายาง๘) ทำความสะอาดท่อหรือสายที่ใช้ดูดสิ่งปฏิกูลโดยหลังจากดูดสิ่งปฏิกูลเสร็จแล้วให้ทำการดูดน้ำสะอาดจากถังเพื่อล้างภายในท่อหรือสายดูดและทำความสะอาดท่อหรือสายดูดด้านนอกที่สัมผัสสิ่งปฏิกูลด้วยน้ำยาฆ่าเชื้อโรคที่ไม่เป็นอันตรายต่อสุขภาพและสิ่งแวดล้อม๙) ทำความสะอาดรถขนถ่ายสิ่งปฏิกูลอย่างน้อยวันละ๑ ครั้ง หลังจากที่ออกปฏิบัติงานขนถ่ายสิ่งปฏิกูลแล้ว และน้ำเสียที่เกิดจากการล้างต้องได้รับการบำบัดที่ถูกหลักสุขาภิบาลการบำบัดน้ำทิ้งโดยใช้ลานทรายซึมหรือร่องซึมโดยจะต้องห่างจากแหล่งน้ำดื่มน้ำใช้ ไม่น้อยกว่า ๓๐ เมตร๑๐) กรณีที่มีสิ่งปฏิกูลเรี่ยราดให้ทำการฆ่าเชื้อโรคด้วยน้ำยาฆ่าเชื้อโรคที่ไม่เป็นอันตรายต่อสุขภาพและก่อผลกระทบต่อสิ่งแวดล้อมแล้วทำความสะอาดด้วยน้ำ ตามคำแนะนำของเจ้าหน้าที่๑๑) ทำความสะอาดเสื้อคลุม ถุงมือยางและรองเท้ายางทุกวันที่ปฏิบัติงาน๑๒)มีการตรวจสุขภาพของผู้ปฏิบัติงานอย่างน้อยปีละ ๑ ครั้ง (เพื่อคุ้มครองสุขภาพของผู้ปฏิบัติงาน)๑๓) ผู้ดำเนินการขนถ่ายสิ่งปฏิกูลจะคิดค่าบริการได้ไม่เกินอัตราที่เทศบาลตำบลสันปูเลยกำหนด๑๙.๒ กิจการเก็บ ขน มูลฝอย๑) รถเก็บขนมูลฝอยทุกคัน ต้องได้รับการออกแบบประกอบ และสร้างให้มีลักษณะถูกต้องตามกฎหมายขนส่งทางบกและกฎหมายอื่น ๆที่เกี่ยวข้อง สามารถป้องกันการปลิว ตกหล่นของมูลฝอยและการรั่วไหลของน้ำเสียจากมูลฝอยในขณะทำการจัดเก็บและขนย้ายมูลฝอยไปยังสถานที่กำจัด๒) รถเก็บขนมูลฝอยทุกคัน ต้องมีข้อความด้านข้างและด้านหลังรถตามขนาดรูปลักษณะ และสีที่เทศบาลตำบลสันปูเลยเห็นสมควร ดังนี้รถเก็บขนมูลฝอยได้รับอนุญาตจากเทศบาลตำบลสันปูเลยใบอนุญาตเลขที่.............................................ชื่อ ...............................(บริษัท หรือเจ้าของกิจการ และหมายเลขโทรศัพท์)๓) ผู้รับจ้างต้องจัดให้มีพนักงานขับรถพนักงานเก็บขนมูลฝอย ตลอดจนวัสดุอุปกรณ์ ประกอบสำหรับการบริการเก็บขนมูลฝอยอย่างเพียงพอ และเหมาะสมต่อการปฏิบัติงานเก็บขนมูลฝอยประจำวัน๔)ผู้รับจ้างต้องจัดหาภาชนะรองรับมูลฝอยสำหรับผู้สัญจรทางเท้าริมถนนและภาชนะรองรับมูลฝอยรวมในเขตพื้นที่ให้บริการตามรูปแบบ ชนิด และตำแหน่งที่เทศบาลตำบลสันปูเลยกำหนด๕)ผู้รับจ้างจะต้องทำการเก็บขนมูลฝอยที่จัดเก็บแล้วนั้นไปกำจัดยังสถานกำจัดมูลฝอยของเทศบาลตำบลสันปูเลยหรือสถานที่อื่นที่เทศบาลตำบลสันปูเลยกำหนดเท่านั้น๖)ผู้รับจ้างต้องจัดให้มีสถานที่ทำงานถาวรภายในเขตเทศบาลตำบลสันปูเลยหรือใกล้เคียงที่เทศบาลตำบลสันปูเลยเห็นสมควรซึ่งสามารถติดต่องานได้สะดวก โดยจะต้องจัดให้มีเจ้าหน้าที่ประจำสำนักงานและโทรศัพท์ติดต่อในจำนวนที่เหมาะสมตลอดเวลาทำงานปกติและสถานที่ทำการจะต้องเปิดให้ประชาชนสามารถเข้ามาติดต่อขอรับบริการหรือร้องเรียนได้ในระหว่างเวลาทำงานได้โดยสะดวก๗) ผู้รับจ้างต้องจัดให้มีลานจอดรถหรืออาคารจอดรถสำหรับรถเก็บขนมูลฝอยทุกคันที่ใช้ในการปฏิบัติงานและต้องดูแลรักษาให้สถานที่ดังกล่าวอยู่ในสภาพที่ดีและถูกสุขลักษณะตลอดเวลา๘)ผู้รับจ้างต้องจัดให้มีการล้างทำความสะอาดรถเก็บขนมูลฝอยอย่างน้อยวันละ ๑ ครั้งหลังจากที่ออกปฏิบัติงานเก็บขนมูลฝอยและน้ำเสียที่เกิดจากการล้างต้องได้รับการบำบัดที่ถูกหลักสุขาภิบาล๙) ในระหว่างการปฏิบัติงานพนักงานทุกคนของผู้รับจ้างจะต้องสวมใส่ชุดเครื่องแบบที่มีชื่อนามสกุลตามแบบที่เทศบาลตำบลสันปูเลยกำหนดหรือตามที่ผู้รับจ้างตกลงไว้กับเทศบาลตำบลสันปูเลย ก่อนเริ่มดำเนินการ๑๐) ในการปฏิบัติงาน ผู้รับจ้างต้องควบคุมดูแลมิให้มีการดำเนินการเก็บขนมูลฝอยในลักษณะที่ไม่ปลอดภัยต่อการทำงาน หรือก่อเหตุรำคาญหรือทำให้เกิดการละเมิดต่อผู้อื่น๑๑) ในกรณีที่มีการจัดกิจกรรมพิเศษ เช่นงานประจำท้องถิ่น งานนักขัตฤกษ์ต่าง ๆ ตลอดจนงานเทศกาลต่าง ๆซึ่งจัดโดยจังหวัดเชียงใหม่ เทศบาลตำบลสันปูเลย หน่วยงานราชการหรือหน่วยงานเอกชนเทศบาลตำบลสันปูเลยจะแจ้งให้ผู้รับจ้างทราบล่วงหน้า เพื่อการให้บริการจัดเก็บ ขนมูลฝอยในบริเวณที่มีการจัดงานเป็นพิเศษในช่วงระหว่างงานและเมื่อเสร็จสิ้นการจัดงานแล้วโดยผู้รับจ้างไม่อาจคิดค่าบริการเพิ่ม๑๒) ผู้รับจ้าง ต้องจัดให้มีการตรวจสุขภาพของผู้ปฏิบัติงานอย่างน้อยปีละ๑ ครั้ง (เพื่อคุ้มครองสุขภาพของผู้ปฏิบัติงาน)๑๓) ผู้รับจ้างเก็บ ขน มูลฝอยจะเก็บค่าบริการเป็นพิเศษ เพิ่มจากที่เทศบาลตำบลสันปูเลยกำหนดไว้ไม่ได้๑๙.๓ กิจการกำจัดมูลฝอยส่วนราชการหรือเอกชนที่รับดำเนินการกำจัดมูลฝอยต้องปฏิบัติตามประกาศข้อกำหนดของเทศบาลตำบลสันปูเลยหรือตามคำแนะนำของเจ้าพนักงานสาธารณสุขหรือตามคำสั่งของเจ้าพนักงานท้องถิ่นข้อ ๒๐เมื่อเจ้าพนักงานท้องถิ่นได้รับคำขอรับใบอนุญาตให้ตรวจสอบความถูกต้องและความสมบูรณ์ของคำขอ หากปรากฏว่าผู้ขออนุญาตปฏิบัติถูกต้องตามหลักเกณฑ์วิธีการ และเงื่อนไขที่กำหนดไว้แล้ว และเป็นกรณีที่เจ้าพนักงานท้องถิ่นเห็นสมควรให้เจ้าพนักงานท้องถิ่นออกใบอนุญาตตามแบบที่กำหนดท้ายเทศบัญญัตินี้เจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในเทศบัญญัตินี้ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปได้อีกไม่เกินสองครั้ง ครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้นแล้วแต่กรณีในการอุทธรณ์ของผู้ได้รับคำสั่งจากเจ้าพนักงานท้องถิ่นที่สั่งปฏิบัติหน้าที่ตามเทศบัญญัตินี้ให้มีสิทธิอุทธรณ์ได้ตามมาตรา ๖๖ และมาตรา๖๗ แห่งพระราชบัญญัติการสาธารณสุข พ.ศ. ๒๕๓๕ข้อ ๒๑ผู้ได้รับอนุญาตต้องมารับใบอนุญาตพร้อมกับชำระค่าธรรมเนียมตามอัตราท้ายเทศบัญญัตินี้ภายในกำหนดสิบห้าวันนับแต่วันที่ได้รับหนังสือแจ้งจากเจ้าพนักงานท้องถิ่น หากมิได้มารับใบอนุญาตและชำระค่าธรรมเนียมภายในระยะเวลาที่กำหนดจะถือว่าสละสิทธิ์ข้อ ๒๒ในการให้บริการตามใบอนุญาตผู้รับใบอนุญาตต้องทำสัญญาเป็นหนังสือกับผู้รับบริการทุกรายโดยสัญญาดังกล่าวอย่างน้อยต้องระบุถึงอัตราค่าบริการระยะเวลาในการให้บริการและความรับผิดชอบในกรณีผิดสัญญาโดยส่งสำเนาสัญญาและใบเสร็จรับเงินให้เจ้าพนักงานท้องถิ่นภายในกำหนดสามสิบวันก่อนวันเริ่มการให้บริการทั้งนี้อัตราค่าบริการต้องไม่เกินอัตราที่กำหนดไว้ในบัญชีอัตราค่าบริการขั้นสูงท้ายเทศบัญญัตินี้ข้อ ๒๓เมื่อผู้ได้รับใบอนุญาตเลิกการให้บริการแก่ผู้รับบริการรายใดจะต้องทำเป็นหนังสือแจ้งเจ้าพนักงานท้องถิ่นภายในกำหนดสามสิบวันก่อนวันที่ได้เริ่มการให้บริการตามสัญญาใหม่ข้อ ๒๔ผู้รับใบอนุญาตต้องปฏิบัติ ดังนี้(๑) ปฏิบัติตามรายละเอียดตามที่กำหนดไว้ในข้อ ๑๙ตลอดเวลาที่ยังดำเนินการตามใบอนุญาต(๒) ปฏิบัติตามรายละเอียดที่ได้ยื่นไว้ตามข้อ ๒๒(๓) ปฏิบัติการอื่นใดเกี่ยวด้วยสุขลักษณะความปลอดภัยและรักษาคุณภาพสิ่งแวดล้อมตามคำแนะนำหรือคำสั่งเจ้าพนักงานสาธารณสุขและคำสั่งเจ้าพนักงานท้องถิ่นรวมทั้งระเบียบข้อบังคับและประกาศของเทศบาลตำบลสันปูเลยข้อ ๒๕เมื่อผู้รับใบอนุญาตประสงค์จะขอต่ออายุใบอนุญาตให้ยื่นคำขอต่อเจ้าพนักงานท้องถิ่นตามแบบที่กำหนดท้ายเทศบัญญัตินี้ก่อนใบอนุญาตสิ้นอายุเมื่อได้ยื่นคำขอพร้อมกับชำระค่าธรรมเนียมแล้วให้ประกอบกิจการได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตหากมิได้ชำระค่าธรรมเนียมที่ค้างชำระข้อ ๒๖ใบอนุญาตให้มีอายุหนึ่งปีนับแต่วันที่ออกใบอนุญาต และให้ใช้ได้เพียงในเขตอำนาจเทศบาลตำบลสันปูเลยข้อ ๒๗เมื่อผู้รับใบอนุญาตไม่ประสงค์จะประกอบกิจการต่อไปให้ยื่นคำขอเลิกการดำเนินกิจการต่อเจ้าพนักงานท้องถิ่น ตามแบบที่กำหนดท้ายเทศบัญญัตินี้ข้อ ๒๘หากผู้รับใบอนุญาตประสงค์จะขอแก้ไขรายการในใบอนุญาตให้ยื่นคำขอต่อเจ้าพนักงานท้องถิ่นตามแบบที่กำหนดท้ายเทศบัญญัตินี้ข้อ ๒๙ในกรณีที่ใบอนุญาตสูญหาย ถูกทำลายหรือชำรุดในสาระสำคัญผู้รับใบอนุญาตจะต้องยื่นคำขอรับใบแทนใบอนุญาตต่อเจ้าพนักงานท้องถิ่นตามแบบที่กำหนดท้ายเทศบัญญัตินี้ภายในสิบห้าวันนับแต่วันที่ได้รับทราบถึงการสูญหาย ถูกทำลายหรือชำรุดในสาระสำคัญแล้วแต่กรณีพร้อมหลักฐานดังต่อไปนี้(๑) เอกสารการแจ้งความต่อสถานีตำรวจกรณีการสูญหายหรือถูกทำลาย(๒) ใบอนุญาตเดิม กรณีชำรุดในสาระสำคัญข้อ ๓๐การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์ วิธีการและเงื่อนไข ดังนี้(๑)การออกใบแทนใบอนุญาตให้ใช้ตามแบบที่กำหนดท้ายเทศบัญญัตินี้ โดยประทับตราสีแดงคำว่า ใบแทน กำกับไว้ด้วย และให้มี วันเดือน ปี ที่ออกใบแทนพร้อมทั้งลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่น ในใบแทนและต้นขั้วใบแทน(๒)ให้ใช้ใบแทนใบอนุญาตได้เท่ากับเวลาที่เหลือของอายุใบอนุญาตเดิมนั้น(๓) บันทึกด้านหลังต้นขั้วใบอนุญาตเดิมระบุสาเหตุการสูญหาย ถูกทำลาย หรือชำรุดในสาระสำคัญของใบอนุญาตเดิมแล้วแต่กรณีและลงเล่มที่ เลขที่ ปี ของใบแทนใบอนุญาตข้อ ๓๑ผู้รับใบอนุญาตตามเทศบัญญัตินี้ต้องแสดงใบอนุญาตไว้โดยเปิดเผยและเห็นได้ง่าย ณสถานที่ประกอบกิจการตลอดเวลาที่ประกอบกิจการข้อ ๓๒ให้ใช้แบบพิมพ์ต่าง ๆตามที่กำหนดไว้ท้ายเทศบัญญัตินี้ ดังต่อไปนี้(๑) คำขอรับใบอนุญาตประกอบกิจการรับทำการเก็บ ขนหรือกำจัดสิ่งปฏิกูลหรือขยะมูลฝอย โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ(๒) ใบอนุญาตประกอบกิจการรับทำการเก็บ ขนหรือกำจัดสิ่งปฏิกูลหรือขยะมูลฝอยโดยทำเป็นธุรกิจ หรือโดยได้รับประโยชน์ตอบแทนด้วยการคิดค่าบริการ(๓) คำขอต่ออายุใบอนุญาตประกอบกิจการรับทำการเก็บขน หรือกำจัดสิ่งปฏิกูลหรือขยะมูลฝอย โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ(๔) คำขออนุญาตต่าง ๆข้อ ๓๓กรณีที่ปรากฏว่าผู้รับใบอนุญาตไม่ปฏิบัติตามหลักเกณฑ์และเงื่อนไขใบอนุญาตหรือปฏิบัติไม่ถูกต้องตามเทศบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้คราวหนึ่งไม่เกินสิบห้าวันกรณีที่ปรากฏว่าผู้รับใบอนุญาตถูกสั่งพักใช้ใบอนุญาตตั้งแต่สองครั้งขึ้นไปและมีเหตุจะต้องถูกสั่งพักใช้ใบอนุญาตอีกเจ้าพนักงานท้องถิ่นมีอำนาจออกคำสั่งเพิกถอนใบอนุญาตได้ข้อ ๓๔ผู้ใดฝ่าฝืนเทศบัญญัตินี้มีความผิดตามพระราชบัญญัติการสาธารณสุข พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติการสาธารณสุข(ฉบับที่ ๒) พ.ศ. ๒๕๕๐ข้อ ๓๕ภายหลังเทศบัญญัตินี้มีผลบังคับใช้แล้ว หากมีกฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ให้บังคับใช้ตามกฎกระทรวงนั้นข้อ ๓๖ให้นายกเทศมนตรีตำบลสันปูเลยมีหน้าที่รักษาการให้เป็นไปตามเทศบัญญัตินี้และให้มีอำนาจออกระเบียบข้อบังคับ ประกาศ หรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๒๘ กันยายน พ.ศ. ๒๕๕๒อรัญคุณยศยิ่งนายกเทศมนตรีตำบลสันปูเลย[เอกสารแนบท้าย]๑. บัญชีอัตราค่าธรรมเนียมเทศบัญญัติเทศบาลตำบลสันปูเลยเรื่อง การเก็บ ขน และกำจัดสิ่งปฏิกูลหรือขยะมูลฝอย พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๑๙มกราคม ๒๕๕๓นันท์นภัสร์/ตรวจ๑๙มกราคม ๒๕๕๓[๑]ราชกิจจานุเบกษา เล่ม ๑๒๗/ตอนที่ ๙ ง/หน้า ๔๑๑/๑๔ มกราคม ๒๕๕๓